A TANÁCS HATÁROZATA
(2008. november 28.)
a nádcukornak a 2006/2007-es, a 2007/2008-as, a 2008/2009-es és a 2009. július 1-től2009. szeptember 30-ig tartó szállítási időszakra vonatkozó garantált áráról szóló, az Európai Közösség és Barbados, Belize, a Kongói Köztársaság, az Elefántcsontparti Köztársaság, a Fidzsi-szigeteki Köztársaság, a Guyanai Szövetkezeti Köztársaság, Jamaica, a Kenyai Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Mozambiki Köztársaság, a Saint Kitts és Nevis Államszövetség, a Suriname Köztársaság, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság között levélváltás formájában létrejött megállapodás megkötéséről, valamint a nádcukornak ugyanezen szállítási időszakokra vonatkozó garantált áráról szóló, az Európai Közösség és az Indiai Köztársaság között levélváltás formájában létrejött megállapodás megkötéséről
(2009/574/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére, összefüggésben a 300. cikke (2) bekezdése első albekezdésének első mondatával,
tekintettel a Bizottság javaslatára,
mivel:
(1)
Az AKCS-cukorra vonatkozó, az AKCS-EK partnerségi megállapodás (1) V. mellékletéhez csatolt 3. jegyzőkönyv, valamint a nádcukorról szóló, az Európai Gazdasági Közösség és az Indiai Köztársaság között létrejött megállapodás (2) végrehajtása - mindkét megállapodás 1. cikkének (2) bekezdésével összhangban - a cukorpiac közös szervezésének igazgatása keretében történik.
(2)
Helyénvaló jóváhagyni a nádcukornak a 2006/2007-es, a 2007/2008-as, a 2008/2009-es és a 2009. július 1-től2009. szeptember 30-ig tartó szállítási időszakra vonatkozó garantált áráról szóló, a Közösség és a jegyzőkönyvben említett államok között, illetőleg a Közösség és az Indiai Köztársaság között levélváltás formájában létrejött megállapodást,
A KÖVETKEZŐKÉPPEN HATÁROZOTT:
1. cikk
A nádcukornak a 2006/2007-es, a 2007/2008-as, a 2008/2009-es és a 2009. július 1-től2009. szeptember 30-ig tartó szállítási időszakra vonatkozó garantált áráról szóló, az Európai Közösség és Barbados, Belize, a Kongói Köztársaság, az Elefántcsontparti Köztársaság, a Fidzsi-szigeteki Köztársaság, a Guyanai Szövetkezeti Köztársaság, Jamaica, a Kenyai Köztársaság, a Madagaszkári Köztársaság, a Malawi Köztársaság, a Mauritiusi Köztársaság, a Mozambiki Köztársaság, a Saint Kitts és Nevis Államszövetség, a Suriname Köztársaság, a Szváziföldi Királyság, a Tanzániai Egyesült Köztársaság, a Trinidad és Tobago Köztársaság, az Ugandai Köztársaság, a Zambiai Köztársaság és a Zimbabwei Köztársaság között levélváltás formájában létrejött megállapodás, valamint a nádcukornak a 2006/2007-es, a 2007/2008-as, a 2008/2009-es és a 2009. július 1-től2009. szeptember 30-ig tartó szállítási időszakra vonatkozó garantált áráról szóló, az Európai Közösség és az Indiai Köztársaság között levélváltás formájában létrejött megállapodást a Tanács a Közösség nevében jóváhagyja.
Ezen megállapodások szövegét csatolták e határozathoz.
2. cikk
A Tanács elnöke felhatalmazást kap, hogy kijelölje a megállapodásoknak a Közösséget jogilag kötelező aláírására jogosult személy(eke)t.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2008. november 28-án.